CELEX: 62009CN0464
Language: et
Date: 2009-11-25 00:00:00
Title: Kohtuasi C-464/09 P: Holland Malt B.V. 25. novembril 2009 esitatud apellatsioonkaebus Esimese Astme Kohtu (neljas koda) 9. septembri 2009 . aasta otsuse peale kohtuasjas T-369/06: Holland Malt B.V. versus Euroopa Ühenduste Komisjon

30.1.2010   
            
            
               ET
            
            
               Euroopa Liidu Teataja
            
            
               C 24/38
            
         Holland Malt B.V. 25. novembril 2009 esitatud apellatsioonkaebus Esimese Astme Kohtu (neljas koda) 9. septembri 2009. aasta otsuse peale kohtuasjas T-369/06: Holland Malt B.V. versus Euroopa Ühenduste Komisjon
   (Kohtuasi C-464/09 P)
   2010/C 24/67
   Kohtumenetluse keel: inglise
   
      Pooled
   
   
      Apellant: Holland Malt B.V. (esindajad: advokaadid O. W. Brouwer, A.C.E. Stoffer ja P. Schepens)
   
      Teised menetluspooled: Euroopa Ühenduste Komisjon, Madalmaade Kuningriik
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Esimes Astme Kohtu otsuse punktid 168-180,
            
         
               —
            
            
               saata kohtuasi tagasi Esimese Astme Kohtule või tühistada komisjoni otsus, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellatsioonkaebus on esitatud Esimese Astme Kohtu 9. septembri 2009. aasta otsuse peale kohtuasjas T-369/06: Holland Malt B.V. versus komisjon (edaspidi „kohtuotsus”), millega Esimese Astme Kohus jättis rahuldamata Holland Malt’i hagi komisjoni otsuse peale, milles komisjon asus seisukohale, et apellandile teatavatel tingimustel antud abi on kokkusobimatu riigiabi. Apellant väidab, et Esimese Astme Kohus on Holland Malt’i nõude rahuldamata jätmisel rikkunud õigusnorme ja menetluseeskirju. Apellant esitab selle kohta järgmised väited:
   
               A.
            
            
               Esimese Astme Kohus on kohtuotsuse punktides 169-180 rikkunud õigusnormi, kuna on tõlgendanud ebaõigelt EÜ artikli 87 lõike 3 punkti c (1) ning on tõlgendanud ja kohaldanud ebaõigesti põllumajandussektorile antavat riigiabi käsitlevaid ühenduse suuniseid. Lisaks on kohtuotsuse põhjendused selles osas vasturääkivad ja ebapiisavad; ning
            
         
               B.
            
            
               Esimese Astme Kohus on kohtuotsuse punktis 168 rikkunud menetluseeskirju, kuna on apellandi argumente ebaõigesti mõistnud ja neile ebatäpselt viidanud, mis rikub viimati nimetatu huve.
            
         
      (1)  EÜT C 321 E, lk 76.